Alegzandra/wili-2018-roplus huggingface dataset:
Her er historier hvor man er Atlantide og en fjerde mytologi titanerne der er græske, præ-olympiske guder. I Archaic Age kan man her vælge mellem Gaia, Kronos eller Uranos.

Desuden kunne man ved hjælp af veksler drage fordel af vekselkurserne mellem de forskellige møntsorter. Italienske bankierer og købmænd som Francesco Datini dominerede omkring 1400 denne metode fuldstændigt, og også venetianere som Giacomo Badoer beherskede denne form for spekulation til fuldkommenhed. Dette tiltrak i næste ombæring bankierer fra Tyskland, som benyttede sig af de strukturer, som var udviklet i Italien. I den forbindelse var klagemuligheden over veksler af central betydning. Denne mulighed blev kort efter 1400 indført i Barcelona.

1942-1943 – Anden verdenskrig – stor tysk offensiv for at nå oliefeltene i Kaukasus, særlig Baku, tyskerne blev stoppet efter at have nået toppen af Elbrus, vendepunkt i krigen da den tyske sjette armé blev knust i slaget om Stalingrad.

I løbet af senantikken skete der en omdannelse af den gallo-romerske kultur under pres fra de mange indtrængende germanske folkeslag, selv om den romersk prægede kultur ganske vist overlevede længere i netop dette område, end den gjorde i andre dele af det udbredte verdensrige. Endnu i dag kan man stadig se amfiteatre og akvædukter i Sydfrankrig som bevis på den høje grad af romanisering, der var foregået i dette område.

Senere opstod der såvel i Venedig som i koloniriget mange nye embeder, som sikrede indehaverne, der næsten udelukkende var adelige, et udkomme. Dermed havde den ændrede adelsstand betydelige privilegier i forhold til resten af befolkningen. Nogle adelige satte sig endda på hele øer i Ægæerhavet.

For det andet vil der, når døren ikke kan bevæges mere, og dermed stopper brat, fordi den rammer et andet objekt – karmen – afsættes en masse energi heri. Dette kan karmen oftest holde til, da den fjedrer – men hvis man smækker tilstrækkeligt hårdt, vil man for alvor se energien, da karmen så kan gå i stykker.

August Tuxen, "Danneskjold-Løvendal, François Xavier Joseph", i: C.F. Bricka (red.), Dansk Biografisk Lexikon, København: Gyldendal 1887-1905.

Han var søn af fransk marskal Ulrik Frederik Woldemar rigsgreve Løvendal og dennes 2. hustru. Knap to år gammel kom han til Frankrig, og 1747 udnævntes han til kaptajn og kompagnichef i faderens regiment, som han arvede ved dennes død 1755. 1759-1763 deltog han i Syvårskrigen som adjudant hos svogeren, senere generalløjtnant Lancelot Turpin de Crissé. Hans regiment opløstes 1760, og han fik intet i stedet; 1770 blev han brigader, og i denne egenskab deltog han i Den amerikanske Frihedskrig. Han udmærkede sig, blev kommandant på Guadeloupe og udnævntes 1779 til maréchal de camp, hvorefter han blev hjemkaldt. Løvendal, der ved sin fødsel var dansk friherre og tysk rigsgreve, fik 4. august 1786 patent som greve af Danneskiold-Løvendal. Ved den franske revolution blev han pekuniært ødelagt, han emigrerede og fik en kommando i fyrsten af Condés hær. Han havde ejet det store slot Château de la Ferté de La Ferté-Saint-Aubin nær Chambord, som han mistede ved revolutionen.
Skolen havde til huse i Nørregade 31 – i tantens dagligstue. Men skolen voksede, og i 1863 rykkede den ind i to store lokaler på Klingenberg, hvor den havde til huse i 17 år. Den 20. august 1880 rykkede skolen for første gang ind i sin egen bygning, der lå lige i centrum på Klostervej. I 1887 udgik de første piger med en eksamen, der hed Almindelig Forberedelseseksamen – første gang kun 7 elever, men senere betydeligt flere. Med den nye skolelov fra 1903 fik skolen ret til at afholde studentereksamen – nysproglig retning, og bygningerne blev udvidet. I mellemtiden var der naturligvis blevet ansat flere lærere ved skolen. Louise Winteler fortsatte som skolens leder, men cand. theol. M. Lauersen blev Gymnasieforstander i 1908. Ved afslutningen den 5. juli 1912 nedlagde Louise Winteler sit arbejde i skolens tjeneste, og hendes niece, frk. Hoffmann, der siden 1904 havde været medbestyrerinde, overtog ledelsen af skolen.

Handelen foregik overvejende ved tuskhandel. Ganske vist kendte man til mønter, og man prægede endda egne, idet man overtog kejserlige mønter – f.eks. kejser Ludvig den Fromme – og prægede "Venecias" på bagsiden. Man foretrak dog mønterne fra Verona. En egen møntsmedje -Zecca (arabisk: mønt) kendes fra starten af det 9. århundrede.

Det er vanskeligt at forene de to modeller. Dertil kommer at det fra en empirisk synsvinkel har det svært at finde almene fællesnævnere, der dækkede alle de mange forskellige bevægelser, der er blevet beskrevet som millenaristiske. Afvisningen af den nuværende verdensorden og forestillingen om, at de oprindelige og ægte normer og vaner ikke længere respekteres, er derfor et af de få overordnede fællestræk, som kan genfindes hos alle religiøse bevægelser af denne type.

I 2015 udgav forlaget Arena monografien Eske K. Mathiesen af Martin Gregersen og Tobias Skiveren, der særligt fremhæver tre træk som symptomatiske for forfatterskabet. For det første indeholder disse digte altid et overraskende "tvist", der vrider skæve og mærkværdige sider ud af den genkendelige virkelighed. For det andet udviser forfatterskabet en udtalt økopolitisk sympati for naturens oversete væsner - regnorm, lærken, følfoden - som tilnærmes forbilledligt med stor følsomhed og respekt. Og for det tredje finder man i disse tekster en socialt indigneret tråd, som i det tidlige forfatterskab viser sig i tydeligt satiriske spidninger af magtfulde og undertrykkende personager, men som senere bevæger sig over i fintfølende og subtile fremhævninger af de marginaliserede eksistenser og tilværelsesformer, som falder uden for modernitetens fremadstormende og økonomiske idealer.

Frederik Plum udførte et stort arbejde med at reformere fattig- og skolevæsenet i Korsør og siden i hele herredet. 1796 fik han et større arbejdsområde som sognepræst ved Skt. Mikkels kirke i Slagelse, hvorefter han bl.a. oprettede en offentlig læse- og arbejdsskole i Slagelse.

Philips SpeechMike er en diktafon som oftest bruges i sundhedsvæsnet rundt om i verden. Den først SpeechMike kom i 1997, og siden er det blevet til en lang række forskellige modeller, heriblandt nogle som er trådløse og andre som er rettet mod talegenkendelse.
Mens Japan ikke længere havde en realistisk mulighed for at vinde krigen, troede Japans ledere, at de kunne gøre omkostningerne ved at erobre Japan for høje for de Allierede, hvilket ville føre til en form for våbenhvile snarere end et totalt nederlag. Den japanske plan for at overvinde invasionen blev kaldt Operation Ketsugō (決号作戦, ketsugō sakusen) ("Operation Kodenavn Afgørende"). Japanerne havde i al hemmelighed bygget et underjordisk hovedkvarter, der kunne anvendes til husly for kejseren og den kejserlige generalstab i tilfælde af en Allieret invasion.

Ken Nichols, der var distriktingeniør for Manhattan Engineer District, skrev, at i begyndelsen af august 1945 havde "[p]lanlægningen af invasionen af ​​de vigtigste japanske hjemmeøer nået sin sidste fase, og hvis landgangene faktisk fandt sted, kunne vi levere omkring femten atombomber til at støtte tropperne". En luftsprængning 550-610 m over jorden var blevet udvalgt til (Hiroshima)-bomben for at opnå maksimale eksplosionseffekter, og for at minimere resterende stråling på den jord, som det var håbet, at amerikanske tropper snart ville besætte.

Afvklingen af DDR-virksomheder blev afsluttet i 1994, og fra nytår 1995 skiftede Treuhandanstalt derfor navn til Bundesanstalt für vereinigungsbedingte Sonderausgaben.

Sergej Vladimirovitj Iljusjin (russisk: Серге́й Влади́мирович Илью́шин, tr. Sergéj Vladímirovitj Iljúsjin; født 30. marts 1894 i landsbyen Diljalevo, Vologda guvernement (nu Vologda oblast) i Det Russiske Kejserrige, død 10. februar 1977 i Moskva i Sovjetunionen) var en sovjetisk flykonstruktør. Han uddannede sig som pilot og senere flymekaniker. Etablerede i 1934 et konstruktionsbureau for militærfly, der blandt andet konstruerede jagerbomberen Il-2 Sjturmovik og bombeflyet Il-4, der i vid udstrækning blev brugt under 2. verdenskrig. Iljusjins mest kendte flytyper er det propeldrevne passagerfly Il-18, og det jetdrevne passagerfly Il-62, der i stor udstrækning blev anvendt af det sovjetiske flyselskab Aeroflot samt af mange østeuropæiske flyselskaber.

Roberto Cessi (Udg.): Documenti relativi alla storia di Venezia anteriori al Mille. I: Testi e Documenti di storia e di letteratura latina medioevale. Bd. 1-3, Padua 1942–43.

Merovingerne brugte den gallo-romerske elite i deres administration, der stadig indrettede sig efter romersk forbillede. Kirken optog flere gallo-romere, der fik høje poster, og endnu i det 7. århundrede var den gallo-romerske overklasse i Sydgallien en betydelig magtfaktor, særligt på grund af biskoppernes relativt stærke stilling i bysamfundene. På den måde blev den katolske kirke et samlingspunkt, hvor man kunne opretholde antikkens og senantikkens kultur.
Raimund forlod sin konditorlære for at slutte sig til et rejsende skuespillerselskab, hvorfra han 1813 fik ansættelse ved Josephstädter-teatret i Wien; 1817 kom han til Leopoldstädter-teatret, hvis direktør han var 1828—30. Ihvorvel Raimund havde talent for udførelsen af lokalkomiske roller, var det udelukkende hans gerning som forfatter til en række folkeligromantiske lystspil, der bragte hans navn til eftertiden, for eksempel Der Alphenkönig und der Menschenfeind (opført 1838 på det Kongelige Teater), Der Diamant des Geisterkönigs, som H.C. Andersen 1840 bearbejdede til Meer end Perler og Guld, en moralsk folkekomedie, der havde stor betydning for Casino i dets første periode og endnu er opført i København i forrige århundrede. Sangene var vigtige momenter i Raimunds arbejder, navnlig kupletten, hvis indførelse på tysktalende scener skyldtes ham. Hans komedier var forbilledet for Thomas Overskous og Jens Christian Hostrups dramatiske virksomhed; deres lystspil kunne ligeledes være en blanding af samtidige virkelighedsbilleder og trolddomsagtige situationer (for eksempel i Capriciosa og En Spurv i Tranedans). Fra 1830 gav Raimund gæsteroller i sine egne komedier på andre scener, men allerede 1884 trak han sig tilbage til privatlivet på et landsted, hvor han i skræk for følgerne af et hundebid skød sig selv. Hans Sämtliche Werke udkom 1837 i 4 bind; ny udgave ved Glossy og Sauer 1881.

Venedig gennemførte møntreformer i 1722 og 1733 og skar i lighed med Genova, Savoyen og Milano ned på antallet af møntsorter, skar ned på antallet af kobbermønter og tilpassede møntprægningen til prisforholdet mellem guld og sølv. Allerede nu gjorde man forsøg på en valutamæssig samordning af Italien, idet det blev stadig mere klart, at opsplitningen i mange valutaer var en hindring.

Poronaj (russisk: Порона́й, tr. Poronaj) er en flod på øen Sakhalin i Rusland. Floden er 350 km lang, med et afvandingsområde på 7.990 km² og en middelvandføring på 120 m³/s.
Steven Spielberg, som er fan af tegneserierne og legetøjet, kom i 2004 med som executive producer. John Rogers skrev det første udkast, som satte fire Autobotter imod fire Decepticoner, og præsenterede rumskibet Ark. Roberto Orci og Alex Kurtzman, begge fans af tegneserien, blev i februar 2005 hyret til at omskrive manuskriptet. Spielberg forslå at "en dreng og sin bil" burde være fokuset. Dette appellerede til Orci og Kurtzman fordi det medførte temaer af voksenalderen og ansvar, "de ting som en bil repræsentere i USA". Figurerne Sam og Mikaela var de eneste der havde point-of-view i Orci og Kurtzmans første udkast. Transformerne havde ingen dialoger, da producerne frygtede at talende robotter ville se latterligt ud. Forfatterne følte at selv hvis det ville se fjollet ud, ville det svigte deres fans ikke at lade robotterne tale. Det første udkast havde også en kampscene i Grand Canyon. Spielberg læste både Orci og Kurtzmans udkast og gav noter til forbedringer. Forfatterne var fortsat involveret igennem produktionen, ved at tilføje yderlige dialoger til robotterne under lyd mixningen (selvom ingen of af disse blev beholdt i den endelig film, som blev femten minutterne kortere end den oprindelige redigering). Furmans The Ultimate Guide, udgivet af Dorling Kindersley, forblev som en ressource for forfatterne igennem produktionen. Prime Directive blev brugt som en falsk titel. Det var også navnet på Dreamwave Productions første Transformers tegneseriehæfte.

(engelsk: That the enemy may withdraw his land-based air forces to the Asiatic Mainland for protection from our neutralizing attacks. That under such circumstances he can possibly amass from 2,000 to 2,500 planes in that area by exercise of rigid economy, and that this force can operate against KYUSHU landings by staging through homeland fields.)

D.III var en videreudvikling af forgængeren Albatros D.II, men havde en helt ny vingestruktur, som var inspireret af de franske Nieuport 11-kampfly. Det viste sig dog at vingestrukturen var dens svaghed under høj hastighed, hvor undervingen kunne vibrere. Flyet blev udstyret med en kraftig Mercedes D.IIIa-motor med en ydelse på 180 hk, men senere varianter udstyredes med endnu kraftigere motorer med ydelser helt op til 225 hk.

Carl Værnet var søn af gårdejer Peder Jensen og hustru Karoline Marie Kirstine Jensen. Han voksede op på Engbjerggård med sine fire brødre. Han tog i 1921 navneforandring til Værnet, da han begyndte på medicinstudiet på Københavns Universitet, "Doktor Værnet lyder bedre end doktor Jensen!"[kilde mangler]. Under studierne fik han forbindelse med en medstuderende Frits Clausen, der senere blev formand for Danmarks Nationalsocialistiske Arbejderparti, hvor Værnet meldte sig ind i 1930'erne. Værnet blev borgerlig viet i Køge den 4. juli 1937 med den tidligere fraskilte Gurli Marie Pitzner f. Brandt.

Kong Mansa Musas pilgrimsrejse fra Mali til Mekka bragte 10 tons guld på markedet. Værdiforholdet mellem de to ædelmetaller faldt pludselig fra 1:20 i 1340 til 1:11 i 1342 og i 1350 til 1:9,4. Sølv blev stadig dyrere, guld billigere. Vel i 1370'erne kom det imidlertid til et næsten fuldstændigt ophør af guldkaravanerne.
Privilegierne til handel i kejserriget havde deres oprindelse i en tidligere bulle fra den byzantinske kejser i 992 og skulle ses i sammenhæng med herredømmet over Adriaterhavet, og afstedkom yderligere handelsprivilegier. Ligesom i vest havde Venedig nu også en fortrinsstilling i øst. Til gengæld for militær støtte mod araberne i Syditalien havde kejser Basileios 2. næsten halveret afgifterne for handelsskibe. Samtidig antog venetianerne handelskontrakter helt til Tunis. Her og til Alexandria fragtede de træ, våben og metal, slaviske slaver, og selv om denne handel blev forbudt i 960.

Sam og Mikaela tager til Hoover Dam, ligeledes er Lennox og Epps, på ordre fra Forsvars Sekretær John Keller. Frenzy alarmerer de andre Decepticoner og sniger sig ind i computer systemet, hvor han befrier Megatron fra sin frosne tilstand. Sam overtaler Sektor 7 agenter til at løslade Bumblebee så han kan levere All Sparken til Optimus Prime. Frenzys virus har lukket ned for statens kommunikationer, men Keller og to hackere, Maggie og Glen, formår at etablere et signal til Air Force sådan at de kan hjælpe Autobot-menneske eskorten, som er taget til nærliggende Mission City for at gemme All Sparken. Decepticonerne angriber og Bonecrusher, Frenzy, Jazz, Devastator og Blackout dræbes under den følgende kamp. Sam, som var instrueret til at putte All Sparken ind i Optimus Primes bryst (hvilket efterfølgende ville tilintetgøre den og Optimus Prime) hvis kampen endte til Megatrons velvilje, vælger i stedet at stoppe All Sparken ind i Megatrons bryst, hvilket tilintetgør den og dræber Megatron. Optimus tager et stykke af All Sparken fra Megatrons lig, men indser at med All Sparkens ødelæggelse, kan deres hjem verden Cybertron ikke blive genoprettet. Følgende sender Optimus et signal til andre levende Autobotter i universe, som leder dem til deres nye hjem verden, Jorden. Regeringen beordre lukning af Sektor 7 og dumper de døde Decepticonerne ned i Laurentian Abyss. Starscream som flytede fra kampen undslipper ud i rummet.

Plum blev student fra Odense 1778 og cand.theol. fra Københavns Universitet 1788. 1789 blev han udnævnt til præst ved arresthuset i København. 1790 blev han dr.phil. på en latinsk afhandling om tolkningen af gammeltestamentligt billedsprog og året efter sognepræst i Korsør-Tårnborg. 1792 blev han dr.theol. i Göttingen på en eksegetisk undersøgelse af de græske oversættelser af profeterne Habakuk og Obadjas skrifter. 1794 blev han provst for Slagelse Herred.

Fendi er et italiensk modehus, der blev grundlagt af Adele Fendi i Rom i 1925 som en butik med pelse og lædervarer. Sammen med sin mand Edoardo Fendi lagde hun således grundlaget for en virksomhed, der siden er blevet en af Italiens mest fremgangsrige producenter af accessories – ikke mindst de berømte Fendi tasker.[kilde mangler]
Åmosen er et aktivitetstilbud for udviklingshæmmede og udviklingshæmmede med autisme. Åmosen der er en del af Vasac Sorø er beliggende i landsbyen Niløse i Sorø Kommune. Det var institutionen Gudruns Minde, der i 1991 tog initiativ til oprettelsen af Åmosen. I starten havde Åmosen til huse i Gudruns Mindes sommerhus på Reersø og havde kun åbent et par dage om ugen. I 1992 flyttede Åmosen til en lærerbolig ved Niløse Skole og i 1994 til de nuværende lokaler i den tidligere kommuneskole i Niløse.

Fabrikken blev grundlagt 1802 af Peter Funder, som i 1826 optog sin søn Thomas Funder i virksomheden. Thomas Funder døde i 1860. Grosserer C.F.L. Galle var i 1868-69 partner i virksomheden. I 1870 opgik fabrikken i J.E. Schmalfeld's Fabrikker.

Protector-klassen (også benævnt Rotoiti-klassen eller Lake-klassen) er en serie på fire patruljefartøjer bygget til Royal New Zealand Navy (RNZN) som erstatning for den ældre Moa-klasse i 2007-2008. Alle fire fartøjer er navngivet efter søer i New Zealand

Tabet af Cypern var et højdepunkt i den række af nederlag, som først sluttede med tabet af Kreta (1645–69). Trods det forsvarede Venedig et vist monopol i Adriaterhavet, som først i 1717 ikke længere blev officielt anerkendt af Habsburgerne. Med nogen succes udbyggede man i 1581 havnen i Spalato (Split) og fjernede i 1590 enhver told fra osmanniske varer, som her nåede til venetiansk område.

Herefter er Athen filosofiens centrum. Athen var på det tidspunkt den dominerende bystat i Grækenland. En teori om hvorfor den athenske kultur tilskyndede til filosofi henviser til at Athen var et demokrati. På den anden side er den græske filosofis filosofiske ideal ikke det politiske engagement. Det er derimod bios teoretikos, (latin: via contemplativa), altså et liv frigjort fra verdslige pligter helliget til studiet af sandhed. At dette ideal var opnåeligt for en græsk filosof kan skyldes at Grækenlands arbejdsstyrke for en stor del bestod af slaver der tog sig af det arbejde der ellers ville have optaget den frie mands tid. Der fandtes flere slaver end frie græske borgere.

Deutsches Institut für Normung (forkortet DIN) er en privat organisation som er en nonprofit sammenslutning af 1745 medlemmer fra forskellige brancher som industri, håndværk, handel, videnskab og tjenester. Mere end 26278 eksperter fra de berørte parter arbejder for DIN, der er det officielle tyske standardiseringsorgan. De fleste DIN-standarder er i dag blevet erstattet af tilsvarende eller sammenskrevet med EN-normer eller ISO.

PATHF rådede over tre pladser ved VM-slutrunden i 2009, og de tre pladser gik til de tre bedst placerede hold ved mesterskabet. Resultaterne betød, at Brasilien, Argentina og Cuba kvalificerede sig til VM-slutrunden i Kroatien.

Willy Breinholst modtog i 1948 Carl Møllers Humoristlegat; i 1974 Aleko Konstantinov Prisen – og desuden har han fået Lübbe Ehrenpreis for at have solgt mere end 4.000.000 Lübbe-bøger.
Papirmøller, farverier, valkerier var der på sigt ikke plads til i en tætbefolket by. Derimod blev produktionen af sæbe, sukker, voks, forarbejdning af ædelmetal og kobber, møbelindustri og instrumentbyggeri samt især sejl- og tovmageri i Venedig. Holdningen var imidlertid i stigende grad imod fornyelser, således blev det først i 1784 tilladt at bruge skyttevæve. I stedet slog større virksomheder sig ned på fastlandet Terra ferma, hvor der opstod manufakturer med over 600 arbejdere (i Spilimbergo), i en virksomhed ved Treviso endda 1000. Papirindustrien samledes ved Toscolano-Maderno. Deres indtægter blev i 1615 vurderet til 40.000 dukater.

Medfødt døvblindhed kan først og fremmest medføre mange forskellige former og grader af kommunikationsproblemer. Funktionsnedsættelsen begrænser ikke blot mulighederne for at udvikle kommunikation, den begrænser også udvikling af sociale kompetencer.

De førkristne religioner i det romerske Gallien var kendetegnet af en sammenblanding af græsk-romerske guder med den indfødte befolknings keltiske, baskiske eller germanske modparter, hvoraf mange var meget lokalt prægede. Assimilationen blev lettet af Interpretatio romana, der gjorde det muligt at ”oversætte” egnens guddomme til romerske guder. Det gælder f.eks. Lenus Mars eller Apollo Grannus. En anden udvikling betød, at man fik sammenknyttet en romersk gud med en indfødt gudinde, sådan som det skete med Mercur og Rosmerta.

Avisens radikale antikirkelige og antimilitære holdning, dikteret af Hørup, bliver dog for meget for Christen Berg, og i 1884 fyrer han Hørup og Brandes som redaktører. De starter samme år avisen Politiken, der snart skulle overgå Morgenbladet og til sidst køre den i sænk.

Den amerikanske flåde opfordrede til anvendelsen af blokader og brug af luftstyrker for at opnå Japans kapitulation. De foreslog aktioner med henblik på at erobre luftbaser i det nærliggende Shanghai i Kina og Korea, hvilket ville give United States Army Air Forces en række fremskudte luftbaser, hvorfra man ville kunne bombardere Japan indtil underkastelse. Den amerikanske hær fremførte på den anden side, at en sådan strategi kunne "forlænge krigen på ubestemt tid" og unødvendigt spilde liv, og at det derfor var nødvendigt med en invasion. De støttede igangsættelsen af et storstilet fremryk direkte mod det japanske hjemland, men ingen af de sideoperationer, som flåden havde foreslået. I sidste ende vandt hærens synspunkt.

Omkring 1650 havde Venedig kun omkring 100 mellemstore og store skibe, om end dette antal frem til 1720 igen steg til over 200. Imidlertid var det fortrinsvis mindre skibe. Købmændene gik i stigende grad over til at købe hollandske skibe. Til sidste afskaffede senatet de århundredgamle særafgifter på udenlandske skibe. Skibsbygningsindustriens særstilling var for længst opgivet.
Den tidlige fase i feudaliseringen med erhvervelsen af store landejendomme bragte de første større kapitalmængder i hænderne på nogle få familier. Testamentet efter dogen Giustiniano Participazio fra 829 viser, at udover forretnings- og boligejendomme bestod hans formue af handelsvarer, smykker og frem for alt penge og kreditter – og det var betydelige summer, som ved hans død stadig var bundet i handelsforetagender. De ledende kredse i Venedig var således næsten fra starten stærkt involveret i handelen, i modsætning til deres standsfæller på fastlandet.

I løbet af spillet kommer man rundt i Europa, Nordafrika, Himmelen og Underverdenen og diverse guddomme fra de forskellige mytologier blandes sammen.

Michael Ancher er placeret øverst, bagerst i gruppen i en blå jakke. Øvrige portrætterede i maleriet er fra venstre; Degn Brøndum og liggende på maven arkitekten Ulrik Plesner, derefter Einar Hein og Skagens kæmner Johan Friederich Brodersen. På Michael Anchers højre side ses overplantør C.F. Dahlerup, og til hans venstre ligger Krøyer med det rødlige skæg ved siden af sin hund Rap.

Skibenes er navngivet efter Newzealanske søer, Rotoiti og Taupo på Nordøen, Hawea og Pukaki på Sydøen. Navnene er genbrugt fra tidligere fregatter samt den tidligere Lake-klasse.

Eksportomdustrierne led frem for alt under landstaternes protektionisme og den økonomiske svækkelse af Middelhavsområdet. Allerede det osmanniske importforbud mod silke i 1540 havde tvunget silkeproducenter til at søge nye markeder. Den franske økonomiske politik afskar i stigende grad udenlandsk konkurrence for at fremme indenlandsk produktion og give penge i statskassen. Således indførtes der importforbud for muranoglas for at beskytte den kongelige glasmanufaktur. Det samme var tilfældet med den franske silkeproduktion. Mens Venedig omkring 1590 stadig havde fremstillet omkring 10.000 stykker dyr silke, var det omkring 1660 faldet til 2.300, om end det frem til 1700 igen voksede til omkring 6.000. Snart tillod man endda produktion af råsilke, en opgave som hidtil havde været varetaget af kolonierne, mens Venedig tog sig af forædlingen.

Transformers havde dens verdenspremiere i N Seoul Tower den 11. juni 2007. Filmens premiere den 27. juni på Los Angeles Film Festival benyttede sig af en live digital satellit tilførsel til at projektere filmen til en skærm. En premiere fandt sted på Rhode Island den 28. juni, hvilket var et frit tilgængeligt arrangement der gav de besøgende mulighed for købe biletter for $75 til fire velgørende formål: Rhode Island Fælles Mad Bank, Autisme Projekt på Rhode Island, Adoption Rhode Island og Hasbro børnehospital. Filmen blev udgivet på IMAX den 21. september 2007, med to ekstra minutters optagelser som ikke var inkluderet i den oprindelige biograf udgivelse.

Sovesystemet er den kombinerede, organiserede, individuelle process ved hvile. Det kan involvere en systematisk rækkefølge af forberedelse, rejsning og nedtagning af en lejr og udstyret omkring det. De færreste lejrpladsforhold er de samme, så ofte må der improviseres på ny.
Hun kom til New York som 14-årig, på et schoolarship stipendium, for at studere på Mannes College of Music, med bl.a. Norman Dello Joio og Ralph Shapey.

Anders Christiansen har siden 2009 beskæftiget sig med investering i europæiske ejendomme. I dag lever Anders Christiansen i Cala de Mijas på den Spanske solkyst.

I 2004 blev der gennemført en kortlægningsundersøgelse, hvor alle landets kommuner blev kontaktet med henblik på at identificere alle tilfælde af medfødt døvblindhed i Danmark. Resultatet blev 180 tilfælde, men i nogle af landets største kommuner – blandt andet Københavns Kommune – blev der fundet bemærkelsesværdigt få tilfælde. Så det reelle tal er sandsynligvis en smule højere end 180.

Han er søn af fabrikant Poul Due Jensen, blev udlært maskinarbejder og maskiningeniør fra Århus Teknikum, begyndte i lære på familievirksomheden Grundfos i 1960 og blev i 1974 direktør.

I et notat fra Joint War Plans Committee af 15. juni 1945 – JWPC 369/1 – blev de samlede tab (dræbte, sårede og savnede) ved en invasion af de japanske hovedøer anslået til at udgøre mellem 130.000 og 220.000 amerikanske soldater, heraf 25.000-40.000 døde, afhængigt af hvor tidligt Japan kapitulerede – eller om man måtte kæmpe hele vejen til Tokyo.

Han filmdebuterede i 1913 hos Nordisk Film i Danmark, hvor han indtil 1919 medvirkede i mere en 60 stumfilm, ofte i forskellige helteroller. Hans mest fremtrædende rolle var som dr. Krafft i filmen Himmelskibet (1918). I begyndelsen af 1920'erne prøvede han sig i Tyskland hvor han bl.a. i film instrueret af Holger-Madsen og Svend Gade spillede flere hovedroller. Men en ulykke gjorde at han fik nedsat hørelse hvilke stoppede hans skuespillerkarriere. De sidste ti år af sit liv var han ved postvæsnet i Oslo.

Tinghøj Batteri lå tilbagetrukket i forhold til Bagsværdfortet og Gladsaxefortet. Batteriets funktion var at støtte de to forter samt evt. supplere Vestvolden.

Venedigs adel var blevet alt for forsigtig og konservativ til at vove sådanne forsøg. Økonomien vedblev i langt højere grad afhængig af ædelmetaller og havde langt fra de nødvendige og kreditinstrumenter til rådighed og kunne alene på grund af sit kapitalmarkeds begrænsede størrelse ikke længere følge med.

Kronborg fik sin tidlige fodboldopdragelse i Silkeborg IF, inden han som ungdomsspiller skiftede til Vejle Boldklub. Han spillede mest som reserve i Vejle og nåede op på 35 kampe i Danmarksturneringen, hvor han scorede 2 mål. Lasse Nis-Hansen Kronborg spiller på midtbanen og havde debut for Vejle mod SønderjyskE 4. april 2004.
Da The Simpsons Movie udkom skulle den også oversættes til dansk. Dette betød, at der skulle findes skuespillere, der ville påtage sig den opgave det var at udfylde de efterhånden tyve år gamle roller. Niels Ellegaard endte med at takke ja tak til at lægge stemme til den danske udgave af Homer Simpson, men det var ikke uden at tænke sig grundigt om først "Jeg var ikke sikker på, at jeg havde lyst til det, fordi det er så kultagtigt. Så jeg tænkte: Har jeg lyst til at stille mig på øretævernes holdeplads?" Men efter at have tænkt det igennem endte han med at sige ja. Han gik dog aldrig psykisk ind i rollen, for som han siger "...Det har jeg ikke turdet. Det er for skræmmende, synes jeg."

Sådanne arrangementer går normalt stille for sig, selvom ejerfornemmelse og jalousi også finder sted. Frihed og uafhængighed i et forhold var meget vigtigt for Leetah, da hun overvejede hvorvidt hun skulle indgå i et forhold med Ilder; Savah fik hende til at indse, at Ulverytterne også sætter pris på frihed, og at Ilder ikke ville kontrollere hende. Som Savah forudsagde, forvandlede parrets genkendelse sig til en dyb, gensidig kærlighed.

Hans tidlige værker er stærkt påvirket af Johannes Brahms, men i 1917 fandt han sit eget udtryk med sin 2. violinsonate som vakte så stor begejstring at forlæggerne stod i kø for at få lov at udgive den.

For nazisterne var homoseksualitet en trussel mod den ariske race og ansås for en sygdom. Værnets forsøg krævede testpersoner, og SS stiller fanger fra kz-lejre til rådighed. Værnet udførte operationer på mindst 15 mænd for at kurere dem med hormoner. To af fangerne døde. Efter at have afsluttet forskningen tog Værnet i marts eller april 1945 med familien hjem til Danmark og bosatte sig hos sin bror på Krogstrupgaard ved Odder.

1811 udnævntes han til biskop i Odense, hvor han straks tog fat på at reformere skolevæsenets ordning. 1813 oprettede han Fyns Stiftsbibliothek, og i 1815 stiftede han det fynske litterære Selskab.

Klokken 21:20 lod vagterne få mennesker passere ind i Vestberlin for at afhjælpe trykket fra menneskemængden, selv om paskontrollens leder, oberstløjtnant Harald Jaeger, lod stemple deres pas ugyldigt, hvorved de udrejste i praksis blev expatrierede uden deres vidende. Omkring klokken 23:30 var folkemængden blevet så stor, at han – stadig uden officielle ordrer – lod bommen hæve. Næste time krydsede omkring 20.000 Bösebrücke uden at blive kontrolleret.

Dom Sherwood blev født i Tunbridge Wells, Kent. Han gik på Oakwood Park Grammar School i Maidstone, hvor han afsluttede sin gymnasiale uddannelse. Efter at have studeret drama og teater i Maidstone flyttede han til Kenya, hvor han arbejdede i seks måneder, inden han flyttede til London.
Tvangsomveksling til mønter, hvis reale værdi var betydeligt lavere end deres nominelle værdi, var et ofte anvendt middel. I 1353 etablerede senatet en særlig mønt til kolonierne, Torneselloen af sølv. I 1362 blev der sendt en stor ladning Torneselli til Kreta, og ingen måtte afvise at modtage de nye mønter. 1 Tornesello svarede til 1,6 Piccoli, den officielle vekselkurs var imidlertid kun 1:3. Mønten var således næsten dobbelt så dyr, som det faktiske sølvindhold skulle tilsige. I starten af 1386 konstaterede senatet, at man i dette år havde haft en ren fortjeneste på 4.000 dukater på denne forretning..

Bowerman blev olympisk mester i cricket under OL 1900 i Paris. Han var holdkaptajn på det britiske hold Devon & Somerset County Wanderers som besejrede det franske crickethold Union des Sociétés Françaises de Sports Athlétiques med 262-104 i finalen, en finale som foregik over to dage.

Leetah: Kvinde, i live. Ilders livsledsager, elsker med bl.a Tyde, Rødtjørn og Skumring. Meget dygtig helbreder. Mor til tvillingerne Solstrejf og Glød. Hun genkendte Ilder ved deres første møde og fulgte til sidst det biologiske krav om at være hans livsledsager. Bor nu sammen med Ulverytterne.

Det kan virke, som om energi forsvinder, men lad os se på et eksempel: Hvis du smækker en dør, vil du overføre en hel del bevægelsesenergi til døren. Hvor bliver denne energi af? For at smække en dør hårdt, skal der tilføres meget energi, da døren har et stort overfladeareal.

Nogle elvere vælger partnere, normalt af det modsatte køn, for livet, hvilket kaldes livsledsagere. Dette er det tætteste, elverne kommer på ægteskab, men der er ikke nogen forhindring for at en eller begge livsledsagere kan tage elskere af hvert køn, så længe som den anden ikke protesterer. Mens livsledsagere normalt deler sjælenavne, er dette ikke tilfældet hos elskere.

J. Jegerlehner: Der Aufstand der kandiotischen Ritterschaft gegen das Mutterland Venedig (1363–1365). I: Byzantinische Zeitschrift. Bd. 12, 1903, S. 78–120.

Afgrænsningen er vanskelig mellem arterne i slægten Øjentrøst. Spids øjentrøst kan opfattes som bestående af flere former, der undertiden opfattes som arter. I Danmark drejer det sig om Svensk øjentrøst, Kirteløjentrøst, Spinkel øjentrøst, Nordisk øjentrøst, Klitøjentrøst og Kort øjentrøst, der alle kan opfattes som former af spids øjentrøst.

En sædvanlig antagelse om, at han kan have været Giovanni Gabrielis elev, findes der ikke belæg for, og som modargument taler, at man ikke finder indflydelse fra Gabrieli i Grandis musik. Derimod finder man i de tidlige værker meget, som minder om Giovanni Croce, mens de sene værker bærer præg af påvirkning fra Monteverdi.

Fundatsen bestemte, at fangerne skulle vækkes kl. 4 om morgenen, om vinteren dog først kl. 6. Aftenmåltidet skulle være forbi kl. 8. Arbejdsdagen startede med afsyngelse af en salme og om aftenen afsluttedes med en bøn. Om søndagen var fangerne forpligtet til at overvære gudstjenesten som blev afholdt i kirkerummet på 1. salen.
3. Alle civile friheder, ytringsfrihed, trykkefrihed, religionsfrihed, forsamlingsfrihed, foreningsfrihed, samt retten til frit at strejke såvel som individets og hjemmets ukrænkelighed, vil blive uomstødeligt effektive inden for den estiske republiks område samt hvilende på love, som regeringen straks må lade udarbejde.

Nors sø har en helt særlig og usædvanligt rig og varieret flora. Dels er det en lobelie- og kransnålalge-sø, men den er også hjemsted for Danmarks eneste bestand af den meget sjældne vandplante Liden Najade (Najas Flexilis), som de sidste halvtreds år kun er konstateret her og indtil for få år siden i den nærliggende Vandet Sø. Danmark er forpligtet til at beskytte arten, hvor den findes. Nors Sø rummer desuden ansvarsarter og rødlistede arter, som f.eks. sortgrøn og gulgrøn brasenføde.

Glas blev næsten udelukkende blæst og drejet med glaspusterrøret, selv vinduesglas. Glasvinduer var længe en uhørt luksus, hvilket ikke alene kan forklares ved den omstændelige teknik og det store energiforbrug, men frem for alt fordi man for at fremstille en af ingredienserne – potaske – måtte afbrænde enorme mængder af planter. For at på et kilogram potaske brugte man 1 ton træ. Tilføjelsen af potaske var nødvendig for at reducere smeltepunktet fra omkring 1.800 °C til 1200 °C. Som grundingrediens til glasset passede man på at få så hvidt sand som muligt til det såkaldte cristallo. Yderst rent glassand fra Ticino eller brændt marmor blev brugt som råstof.

Dette system passede nøje sammen med metoderne til vareidentifikation og -registrering som købmændene og toldstederne benyttede. Også de regelmæssige meddelelser om valutakurser, om mål og vægt, om regionale handelsskikke, som optræder i købmandsbrevene, bidrog til at udvikle handelsvæsenet. Egentlige handelshåndbøger, kaldet pratiche della mercatura, optrådte i talrige håndskrifter. Informationsbehovet blev dækket af Venedig, idet staten overtog transport af meddelelser og sørgede for regelmæssige ilbud, som f.eks. tilbagelagde vejen fra Venedig til Brügge på en uge.

1. Alle indbyggere i Republikken Estland, uanset deres religion, etniske baggrund og politiske anskuelser, vil nyde lige beskyttelse under lov og retsdomstole under republikken.

Dockx spillede desuden 35 kampe og scorede tre mål for det belgiske landshold. Han repræsenterede sit land ved VM i 1970 i Mexico, hvor han spillede alle sit holds tre kampe. To år senere var han med til at vinde bronze ved EM i 1972 på hjemmebane.

Syns-og hørenedsættelsens omfang, eventuelle yderligere funktionsnedsættelser og ikke mindst den service, den døvblindfødte person modtager, vil være afgørende for, hvor langt den enkelte når i udviklingen.

Thomas Jensen (født 4. august 1974) er en dansk tidligere fodboldspiller, som spillede for AaB i Superligaen i 1990'erne. Han modtog DBU's Talentpris som U19-spiller i 1992.
Allerede i 840 garanterede Pactum Lotharii, en aftale med Karl den Stores barnebarn, som regerede i Italien, Venedigs flodbåde fri passage over "land og floder" indenfor Regnum Italicum, hvor de udvekslede store mængder korn og salt mod de medbragte orientalske varer. I denne sammenhæng var flodbåde ganske vist nærmest små, men deres store antal betød alligevel, at der blev transporteret store mængder, som f.eks. i 1219, hvor omkring 4.500 ton hvede blev sejlet fra Milano til Venedig.

Belejringen af Candia på Kreta forøgede flytningen af mennesker og kapital til landområderne betydeligt. Således solgte byen af pengenød omkring 900 km² statslige områder, fortrinsvis mellem 1665 og 1682. Hertil kom salget af kirkegods fra 1676. Mens statsgælden i 1662 kun slugte 8% af statens indtægter, var tallet allerede i 1670 vokset til 54% ved en gæld på 35 mio. dukater. Krigen om Kreta skal have kostet Venedig 125 mio. dukater, hvilket svarede til 40 års indtægter for staten. I sin nød valgte adelen i 1646 at sælge optagelse i denne ellers lukkede stand for 100.000 dukater. Det gjorde 125 familier brug af frem til 2. halvdel af 1700-tallet. Deres opstigning udløste en strid om prestige mellem gamle og nye adelsfamilier, som frem for alt var livlig indenfor luksusindustrien.

Skæg – findes ikke, bortset fra hos de mandlige Ulveryttere som får "ansigtspels" – bakkenbarter, skæg og overskæg – efter at have levet i adskillige århundreder.

Mesterskabet blev en stor succes med masser af publikumsinteresse, og det var blevet grundlagt på initiativ fra amerikaneren Duane Williams, som også sponsorerede stævnet. Han levede imidlertid ikke længe nok til at opleve den store succes, han var ophavsmand til, eftersom han på tragisk vis gik til bunds sammen med Titanic, da den krydsede Atlanterhavet i april 1912.

Homers alder er steget i takt med, at serien har udviklet sig. Han var 36 i de første episoder, 38 og 39 i sæson otte, og 40 i den attende sæson, selvom hans alder selv i disse sæsoner er inkonsekvent. Under Bill Oakley og Josh Weinsteins periode som showrunners fandt de, at i takt med at de selv ældes, synes Homer også at blive ældre, så de hævede hans alder til 38.

Trichoderma er det anamorfe stadium af den svampegruppe, hvis teleomorfe (hatsvampe-) stadie kendes som Hypocrea. Det er svampe, som findes i næsten alle slags jord, hvor de lever som nedbrydere af organisk materiale. Trichoderma har oftest grønne eller gulgrønne sporer. Det har vist sig, at tilstedeværelsen af Trichoderma beskytter planter mod parasitiske svampe.
Homer er en af de mest indflydelsesrige fiktive karakterer i tv og er blevet beskrevet af den britiske avis The Sunday Times som "den største komiske opfindelse i moderne tid". Han var rangeret som den næststørste tegneseriefigur nogensinde af det amerikanske blad TV Guide, kun overgået af Snurre Snup, og blev udnævnt til den største tv-karakter igennem tiden af Channel 4-seerne. Castellaneta har vundet fire Primetime Emmy Awards for Outstanding Voice-Over Performance og en speciel-achievement-pris fra Annie Awards for at lægge stemme til Homer. I 2000 blev Homer, sammen med resten af sin familie, tildelt en stjerne på Hollywood Walk of Fame.

Bandet er til tider blevet akkompagneret af den legendariske[kilde mangler] bassist Calvin "Fuzzy" Samuel, der tidligere har spillet med kunstnere / bands såsom, Crosby, Stills, Nash & Young, Stephen Stills og Jimi Hendrix.

I den forbindelse viste en strukturel ulempe sig i stigende grad. Venedig svingede meget længere end Nordvesteuropa frem og tilbage mellem hensynet til statens finanser, protektionisme og frihandel. Således opkrævede byen i 1709/10 over 35.000 dukater i told på varer i det tyske handelshus Fondaco dei Tedeschi. På den anden side ville man fremme handelen med tyskerne, som gennemgående måtte betale lavere afgifter i Fondaco. Disse statslige toldindtægter var imidlertid yderst ufleksible og måtte endda tilpasses de skiftende "congiunture" – hvor konjunkturer skal forstås meget bredt – men selv bortforpagtning af tolden gav ikke de ventede indtægter, i stedet kom forpagteren i 1711 så meget bagud med betalingerne, at man truede ham med konfiskering af hans kaution på 4.000 dukater.

Opbygningen af japanske tropper på Kyūshū førte til, at de amerikanske krigsplanlæggere, frem for alt general George Marshall, begyndte at overveje drastiske ændringer til Olympic, eller erstatte den med en anden invasionsplan.

Anders Bødker Christiansen (født 1. Oktober 1957 i Gilleleje) er handelsuddannet og tidligere forretningsmand i i ejendoms og transportbrancherne.

Bandet bestod af Nils-Ole Poulin som forsanger og guitarist, David Poulin som trommeslager, Rune Friis som bassist og Tom Bøll som guitarist.

Det meget simple indeks rammer oftest ret godt de mere autoriserede og væsentligt mere komplicerede beregningsmetoder, og giver overordnet en hurtig målestok for, hvor det er billigst eller dyrest at leve, men økonomer mener dog ikke, at det er præcist nok i forhold til beregning af valutakurser, da der er for mange lokale faktorer der kan indvirke på tallene.[kilde mangler]

Megan Fox spiller Sams forelskelse, Mikaela Banes, som han bejler til med hjælp fra Bumblebees. Mikaela har mekaniske evner fordi hendes far var en mekaniker og biltyv. Fox havde tidligere aflagt prøve til Bays produktion af The Amityville Horror. For at fremme en sej præstation fra Fox, truede Bay gentagne gange med at filme om natten, så hun ville forekomme frustreret og træt. Fox tog 10 pund muskler på under optagelserne, for at støtte sin rolles fysik.
I spillet, styre spilleren en dreng ved navn Callum Clockwise der er bevæbnet med en legetøjspistol der skyder med bobler, igennem en mission på en søgen i seks lande efter sin far der er fanget af tidsmesteren, Chornon. For hver anden verden, bliver spillerens tre liv nulstillet. Dette gør det for spillere utroligt svært at nå til "checkpoints", da spillet er utrolig udfordrende i følge spillerne.

Fremstillingen af glas kan spores tilbage til 300-tallet. Indtil 1291, hvor man på grund af brandfaren ved glasovnene flyttede dem til Murano, var der glasværksteder i byen. I 1295 blev alle mestre i laget fjernet, som blot drev en af de i mellemtiden mange glasovne udenfor Venedigs. Desuden måtte ingen udlænding indvies i glaskunstens hemmeligheder.

Til de ydre faktorer talte pesten, som især ramte Venedig hårdt i 1630'erne. Tabet af over en tredjedel af befolkningen betød at belejringen af Candia ramte byen endnu hårdere.

Den følgende artsliste viser navnene for begge former. Det fremgår, at man kender hatsvampeformen (Hypocrea) af en del arter, hvor det anamorfe stadium (Trichoderma) er ukendt.

Luftskibsbasen i Tønder rådede over 5 Albatros D.III'ere og en dertil bygget flyhangar og landingsbane. Flere af flyene havarerede under start eller landing på den dårligt planerede og ofte våde bane. Til sidst opgaves forsvaret og det sidste fly forlod basen 6. marts 1918, hvorfor luftskibene L 54 og L 60 var chanceløse under det engelske luftangreb 19. juli 1918. Den 78 x 25 m store flyhangar består endnu.

Trym Torson (født Kai Johnny Mosaker), er en norsk trommeslager, som i øjeblikket spiller med bandet Zyklon. Han begyndte sin karriere i viking metal-bandet Enslaved og blev senere inviteret med i black metal-bandet Emperor. Han dannede Zyklon sammen med Emperor-kollegaen Samoth. Hans spillestil er inspireret af jazz. Han er også tatovør. I 2007 lagde han stemme til en figur i tegnefilmserien Metalocalypse i episoden "Dethfashion".

Mange lande har udstedt sådanne numre til et enkeltstående formål, men over tid, bliver de en de facto national identifikationsnummer. For eksempel har USA oprindeligt udviklet sit Social Security Number system som et middel til at udbetale social sikrings ydelser. På grund af den unikke identifikation, er numret blevet brugt til andre formål, som f.esk. når der skal åbnes en bankkonto eller opnås et kreditkort.

Katzow ligger mellem Greifswald og Wolgast nord for Bundesstraße B 109. Cirka seks kilometer øst for kommunen ligger byen Wolgast og ni kilometer mod nord ligger amtets administrationsby Lubmin. Ved Jägerhof går B 111. Den sydlige del af kommunen omkring Jägerhof er skovbevokset, mens den nordlige del er præget af landbrug.

Mennesker fra Britannien og Irland begyndte at sejle til Isle of Man omkring 8000 f. kr. og bosætte sig. De første levede i små huse, der lignede skjolde, og de levede af jagt, fiskeri og bærplukning. De brugte små redskaber lavet af flint eller ben, der er blevet fundet på strandbredden. Disse fundne eksemplarer ligger nu på Manx Museum.[3]
Michael Bay blev den 30. juli 2005 spurgt af Spielberg om han ville være instruktør, men Bay sagde nej da han anså filmen for at være en "dum legetøjs film". Han ville dog gerne arbejde med Spielberg og fik ny respekt for mytologien efter at have besøgt Hasbro. Bay synes det første udkast var "for barnligt", så han øgede militærets rolle i historien. Forfatterne søgte inspiration fra G.I. Joe til soldaternes karakteristik, men var forsigtige med ikke at blande de to mærker. Fordi Orci og Kurtzman var bekymret for at filmen kunne føles som en militær rekrutterings reklame, valgte de at lade militæret tro at nationer som Iran var bag Decepticonernes angreb såvel at Decepticonerne primært var militære køretøjer. Bay baserede Lenoxs kamp med at komme til Pentagons telefonlinje mens han kæmpede med en uhjælpelig operatør fra en ægte konto, han havde fået af en soldat, mens han arbejdede på en anden film.

Hans elev Aristoteles var måske den første systematiske filosof. Aristoteles var den første filosof der udviklede en systematisk logik, der var enestående helt frem til det 20. århundrede. Han arbejdede også empirisk, således udgav han empirisk baserede værker om fosterudvikling og indsamlede forfatninger fra græske bystater. Han grundlagde den Peripatetiske skole der havde en lang række ledere, bl.a. Theofrastos.

Efter paradens afslutning samledes repræsentanter for institutioner og organisationer i Pärnu, hvor man udformede en "Akt om Estlands udråbelse som demokratisk republik i Pärnu by". Heri beskrev man de forud skete begivenheder og bevidnede med underskrifter de "oven for fremførte begivenheders rigtighed". Dette er et enestående dokument om republikkens udråbelse.

Mikhail Moiseeevitj Botvinnik (russisk: Михаил Моисеевич Ботвинник, tr. Mikhaíl Moiséevitj Botvínnik; født 17. august 1911, død 5. maj 1995) var en russisk skakspiller. Han var verdensmester i skak i alt i ca. 16 år. Med en uddannelse som elektroingeniør er han en af de få top-skakspillere, der har investeret i en karriere uden for skakbrædtet. Han stammer fra en russisk-jødisk familie, hvor faderen var tandtekniker. Botvinnik, der lærte at spille skak som 12-årig, gjorde sig allerede som 14-årig bemærket som skakspiller, da han besejrede den daværende verdensmester José Raúl Capablanca under en optræden med simultanskak.

En tryllekunstner flytter ind i lejligheden, hvor værtinden forbløffes og henrykkes over hans evner til at lynmøblere, sætte ting på plads - samt samle porcelain, som knuses mod gulvet.

Siden 1965 har Karl Lagerfeld været tilknyttet Fendi med sine pelskollektioner og selv i dag har Lagerfeld stadig en vigtig position hos Fendi som chefdesigner. Fendi blev i 2002 opkøbt af LVMH-gruppen og med fornyet kapital i ryggen har virksomheden ekspanderet brandet i form af en mere aggressiv markedsføring og åbning af flere butikker verden over.